Mankolan koulun vanhempainyhdistyksen hallituksen järjestäytymiskokous
PÖYTÄKIRJA
Aika: 08.10.2026 klo 17.45 
Paikka: Mankolan yhtenäiskoulu, Jyväskylä
Paikalla: Elina Lapinlampi (puheenjohtaja), Hannamari Pitkänen, Kati Riivari, Piia Takala, Mari Maljonen, Ann-Maaret Heikkinen ja Riikka Lamminpää.
1. Kokouksen avaus
Puheenjohtaja Elina Lapinlampi avasi kokouksen klo 17.48.
2. Kokouksen laillisuus ja päätösvaltaisuus
Kokous todettiin lailliseksi ja päätösvaltaiseksi.
3. Hallituksen järjestäytyminen
· Puheenjohtaja: Elina Lapinlampi
· Varapuheenjohtaja: Hannamari Pitkänen
· Sihteeri: Riikka Lamminpää
· Rahastonhoitaja: Kati Riivari
· Tiedotusvastaava: Ann-Maaret Heikkinen
· Hankintavastaava: Hannamari Pitkänen
· Kouluyhteyshenkilö: Erno Moilanen ja Piia Takala
4. Keskustelua yhdistyksen säännöistä
Vanhempainyhdistysten tapaamisessa voisimme kuulostella, kuinka muissa vanhempainyhdistyksissä on hoidettu jäsenasiat. Vaikka kaikki koulun piiriin kuuluvat eivät ole vanhempainyhdistyksen jäseniä, niin kuitenkin kaikki oppilaiden huoltajat kuuluvat koulun ryhmään. Jäsenrekisterin pitämisessä olisi omat hankaluutensa, eikä jäsenmaksua ole peritty, kuten sitä ei haluttaisi periä jatkossakaan, ellei siihen olisi pakko mennä taloudellisista syistä. Vanhempainyhdistysten liitolta Ann-Maaret selvittää miten jäsenasiat voisi hoitaa parhaiten ja yhdistyslain mukaan. Mankolan koulun Pedanetissä on ilmeisesti jokin kohta, josta voisi liittyä jäseneksi, mutta tämä on jäänyt sinne aiemmilta ajoilta. Yhdistyksen säännöissä lukee tällä hetkellä, että jäseneksi voi liittyä maksamalla jäsenmaksun, mutta tällaista maksua ei olla peritty. Meillä kuitenkin käytännön toiminta on toiminut hyvin nykyisellään ja se on ollut tasa-arvoista, kun ei ole ollut erottelua jäseniin ja ei-jäseniin. 

5. Tulevien tapahtumien läpikäynti
Halloween discon järjestäminen on vielä auki, koska sen järjestämiseen ei välttämättä ole riittävästi aikaa, jos se halutaan järjestää Halloweenin aikaan. Tapahtumajärjestäjän valinnaiskurssi miettii syysloman jälkeen vasta syksyn tapahtumia ja jos he tarvitsevat tapahtumiin Mankelin apua, niin he informoivat meitä. Disco voisi olla myös mahdollisesti pikkujouluteemalla, jos sellainen halutaan jossain vaiheessa järjestää.
Mukeja on n.1080, ja muovisiakin satoja, näitä yhteensä n.1500 ja tämä määrä mukeja myös aikalailla menee tanssiaisissa. Mehut pitää hankkia tanssiaisiin, jotka ovat 3.12.2026. Mukeja täytyy joka tapauksessa hankkia lisää, vaikka nuo ehkä riittäisivät, niitä kuitenkin tarvitaan muissakin tapahtumissa. Mehupiste oli hyvä olla taas käytävässä edellisvuoden tapaan ja mehunkaatajia tanssiaisiin tarvitaan vähintään 4. Pöytäliinat (2kpl) on Elinalla kotona ja hän tuo ne jossain vaiheessa koululle.
Mahdollisesti osallistutaan joulukalenteriin, jos asukasyhdistys sitä järjestää. Toki koululla oppilaat voivat koristella jouluteemalla joka tapauksessa ja halutessaan käyttää Mankelin rekvisiittaa, havuja ei ole vielä löydetty, mutta nekin voi vielä olla varaston perukoilla. 
Seuraavat nuotio -tapahtumat ovat tulossa kahtena viikonloppuna (31.10. ja 29.11.) ja pidemmällä varoitusajalla, joten niihin ehkäpä pääsisi porukkaa jatkossa paremmin osallistumaan. 
6. Muut mahdolliset asiat
Kouluyhteyshenkilöt voisivat laittaa tiedon kokouksista Wilmaan aina paria viikkoa ja sitten vielä muistutuksen viikkoa ennen kokouksia. Tiedotuksen Wilmaan hoitaisi aina se opettaja, joka on tulossa seuraavaan kokoukseen. Tiedotusvastaava muistuttaa kokouksista Mankeli viestii -Whatsapp ryhmässä ja somessa.
Meille tuli kutsu verkostoitumistapaamiseen vanhempainyhdistyksille ja -toimikunnille, joka järjestetään Mankolan koululla 21.10.2026 klo 17.30-19.30. Osa Mankelin hallituksesta ainakin pääsee paikalle. Illassa paneudutaan kiusaamisen vastaiseen työhön sekä koulun ja kodin yhteistyöhön. Tänne täytyy ilmoittautua. Piia jakaa kutsua Wilmassa ja Ann-Maaret jakaa sitä somessa/ Whatsappissa.
Vanhentuneita tarjottavia oli jonkin verran varastossa, niitä voi jättää opettajien huoneeseen, niin ne saa käyttää pois. 
Tulevasta varainhankinnasta oli puhetta, joka on esimerkiksi mahdollista suomalaisen verkkokaupan kautta, missä on myynnissä monenlaista mm. suklaasta vaatteisiin ja saippuoihin. Tätä voitaisiin mahdollisesti käynnistää vähän myöhemmin, kun tällä hetkellä Mankelilla on kuitenkin ihan hyvin vielä rahaa, kuitenkin ennen akuuttia rahantarvetta. Toki näistä olemassa olevista varoista on jyvitettävä seuraaville vuosille, koska jos valokuvaus loppuu, niin myös iso tulonlähde loppuu. Lähitapiolalta voi myös hakea kerran vuodessa jaettavaa avustusta, seuraavan kerran mahdollisesti ensi syksyllä. Toki tätä varten pitäisi miettiä, että mihin mahdollinen avustus kohdennettaisiin. Mm. alakoululaisten kerhoa on joskus järjestetty aiemmilla avustuksilla.
Valokuvauksen tuotto on ollut tärkeä osa toimintaa, ja se on mahdollistanut mm. stipendit. Nostettiin esiin, että mieluummin rahaa laitettaisiin yhteisiin tarvikkeisiin ym (kuten välituntivälineet), mieluummin, kuin esim. stipendeihin, jos rahasta tulee tiukkaa. Vihreää Wilmaa koitetaan kuitenkin ylläpitää, koska se kohdistuu kahteen koko luokkaan tai sitten keksiä jotain hieman vastaavaa.
Heli -kasvatusohjaaja ja Paula -nuorisotyöntekijää pyydetään seuraavaan kokoukseen. Harrastusohjaaja -Artulta pyydetään terveisiä seuraavaan kokoukseen, jos mahdollista.

Tilin saldo 8.10.2026 11424,57€.
Tapahtumat 1.8.2026-8.10.2026
5.8.2026 Nordea palvelumaksu -26,39
31.8.2026 Eppujen illan ostot/ Hannamari Pitkänen -46,91
3.9.2026 Nordea palvelumaksut -26,62
2.10.2026 Tikkareita oppilaskunnalle/ Piia Takala -2,98
5.10.2026 Nordean palvelumaksut -26,39
8.10.2026 Luokkaretkiavustus/ 6AB -400,00



7. Seuraava kokous
Seuraava kokous on 18.11.2026 klo17.45 opettajainhuoneessa.

8. Kokouksen päättäminen
 Puheenjohtaja Elina Lapinlampi päätti kokouksen klo19.05.

